
[bookmark: _Hlk147232983][bookmark: _Hlk134107656]Viešųjų pirkimų tarnyba (toliau – VPT), vadovaudamasi Lietuvos Respublikos viešųjų pirkimų įstatymo (toliau – VPĮ) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu[footnoteRef:2], atliko Lietuvos kariuomenės Logistikos valdybos vadovybės (toliau – Logistikos valdybos vadovybė) vykdyto viešojo pirkimo ir jo pagrindu sudarytos sutarties vykdymo atitikties VPĮ ir jį įgyvendinančiųjų teisės aktų reikalavimams vertinimą. [2:  patvirtintas VPT direktoriaus 2023 m. kovo 24 d. įsakymu Nr. 1S-44 (redakcija nuo 2026-07-01).] 


I dalis. Bendra informacija
	[bookmark: _Hlk199766343]Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris 
	 „Kilnojamasis tetraedras „Drakono dantys“, mobilios ir nemobilios kelio užtvaros“ (Centrinėje viešųjų pirkimų informacinėje sistemoje (toliau – CVP IS) skelbtas 2024-04-19, pirkimo Nr. 717732) 1 dalis  „Kilnojamasis tetraedras „Drakono dantys“ (toliau – Pirkimas)  / Prekių pirkimo-pardavimo 2024-06-26 sutartis Nr. VPL-60  (toliau – Sutartis)


	Pirkimo vykdymo / sutarties sudarymo teisinis pagrindas
	VPĮ (redakcijos nuo 2024 m. sausio 1 d. iki 2025 m. rugsėjo 30 d.)

	Pirkimo rūšis pagal vertės ribas ir pirkimo būdas / pirkimo priemonės pavadinimas
	  Tarptautinės vertės pirkimas / atviras konkursas 


	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė –  4 740 000,00
Eur / Sutarties kaina – 822 960,00 Eur


	 Tiekėjo / koncesininko (su kuriuo sudaryta sutartis) pavadinimas, juridinio asmens kodas 

	
	UAB „Taiklu“,
juridinio asmens kodas 304437662
(toliau – Tiekėjas)                   

	Pirkimo / sutarties vertinimo apimtys / etapas

	Išsamus Pirkimo procedūrų ir Sutarties vykdymo vertinimas / po Pirkimo Sutarties įvykdymo

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	-

	 Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
–


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.
	
II dalis. Vertinimo apimtyje nustatyti pažeidimai
	1.
	VPĮ 17 straipsnio 1 dalis[footnoteRef:3], 45 straipsnio 1 dalies 1 punktas[footnoteRef:4] [3:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [4:  „Perkančioji organizacija <...> laimėjusį nustato ekonomiškai naudingiausią pasiūlymą, jeigu tenkinamos visos šios sąlygos: 1) pasiūlymas atitinka skelbime apie pirkimą, kvietime patvirtinti susidomėjimą ir pirkimo dokumentuose nustatytus reikalavimus, sąlygas ir kriterijus <...>“.] 


	Pirkimas vykdytas vadovaujantis Pirkimo dokumentais, patvirtintais Pirkimo komisijos[footnoteRef:5] 2024-04-16 posėdyje (protokolo Nr. 9949). [5:  sudaryta Logistikos valdybos vadovybės vado įsakymu Nr. V-142 (pasirašytas 2024-04-15, registruotas 2024-04-24).] 

Pirkimo sąlygų 1 priedo „Techninė specifikacija. Kilnojamasis tetraedras „Drakono dantys“ (toliau – TS) 2.3 papunktyje nustatytas reikalavimas: „Tetraedras neturi prarasti pagrindinio funkcionalumo jį veikiant ne mažesnei nei 1000 kN jėgai“ (toliau – Reikalavimas), o, remiantis Pirkimo sąlygų 2 priedo priedėliu „KILNOJAMASIS TETRAEDRAS „DRAKONO DANTYS“, MOBILIOS IR NEMOBILIOS KELIO UŽTVAROS 1 DALIS KILNOJAMASIS TETRAEDRAS „DRAKONO DANTYS“ SIŪLOMI TECHNINIAI PARAMETRAI“ (toliau – Priedėlis), Reikalavimo atitikčiai įrodyti prašoma Pirkimo procedūrų metu pateikti: „<...> bandymų rezultatus arba teorinius paskaičiavimus pagrindžiančius gaminio atsparumą 1000 kN jėgai“.
Pirkimo komisija, 2024-06-04 posėdyje (protokolo Nr. 10584) nusprendė, kad Tiekėjo pasiūlymas Pirkimui[footnoteRef:6] (toliau – Pasiūlymas) atitinka Pirkimo sąlygose nustatytus techninius reikalavimus prekei[footnoteRef:7], o 2024-06-06 posėdyje (protokolo Nr. 10618) pripažino Pasiūlymą laimėjusiu Pirkimą. [6:  2024-05-27 Nr. 717732.]  [7:  Kad Tiekėjo pasiūlymas atitinka Pirkimo techninės specifikacijos reikalavimų 2.3 punktą, nurodyta ir Protokolo priede „Techninės specifikacijos atitikties lentelė Taip_Ne“.] 

VPT nustatė, kad nei Tiekėjo Pasiūlyme pateiktoje siūlomų tetraedrų Eksploatacinių savybių atitikties 2024-05-24 deklaracijoje Nr. 240524/01, nei kituose dokumentuose nėra Priedėlyje reikalaujamos informacijos apie tetraedrų atitiktį Reikalavimui. Ši informacija atsispindi tik kitoje, jau po Pirkimo procedūrų pabaigos parengtoje ir VPT papildomai pateiktoje[footnoteRef:8], tetraedrų Eksploatacinių savybių atitikties 2024-10-14 deklaracijoje Nr. 241014/01. [8:  2026-06-16 el. laiškas.] 

Logistikos valdybos vadovybė, atsakydama į VPT prašymą paaiškinti, kokiais konkrečiai Pasiūlymo dokumentais remiantis buvo priimtas sprendimas dėl Tiekėjo siūlomų tetraedrų atitikties Reikalavimui, papildomai nurodė[footnoteRef:9], kad: „<...> Komisija, vertindama UAB „Taiklu“ pasiūlymo atitiktį Techninės specifikacijos 2.3 papunktyje nustatytam reikalavimui, vertino tiekėjo kartu su pasiūlymu pateiktus dokumentus, skirtus siūlomos prekės atitikčiai nurodytam reikalavimui pagrįsti <...>“, t. y. neįvardijo dokumento, kuris įrodytų Pasiūlymo atitiktį Reikalavimui. [9:  2026-08-31 raštas Nr. S-326.] 

Atsižvelgdama į tai kas nurodyta pirmiau, VPT sprendžia, kad Pirkimo komisija Pirkimo laimėtoju nustatydama Tiekėjo pasiūlymą priėmė nepagrįstą sprendimą dėl Pasiūlymo atitikties Pirkimo dokumentų reikalavimams bei Pirkimo laimėtojo nustatymo ir konstatuoja, jog tuo Logistikos valdybos vadovybė pažeidė VPĮ 45 straipsnio 1 dalies 1 punkto reikalavimus. Be kita ko, papildomai atsižvelgdama į tai, jog nurodyti Pirkimo komisijos sprendimai turėjo įtakos kitų Pirkimo dalyvių padėčiai (galėjo būti nustatytas kitas Pirkimo laimėtojas), VPT konstatuoja, kad Logistikos valdybos vadovybė pažeidė VPĮ 17 straipsnio 1 dalyje įtvirtintą skaidrumo principą.


	2.
	VPĮ 17 straipsnio 1 dalis[footnoteRef:10], 57 straipsnio 2 dalis[footnoteRef:11],  [10:  žiūrėti 3 išnašą.]  [11:  „Perkančioji organizacija, siekdama, kad neįprastai mažos kainos arba sąnaudos būtų pagrįstos, raštu kreipiasi į tokią kainą arba sąnaudas pasiūliusį dalyvį ir prašo pateikti, jos manymu, reikalingas pasiūlymo detales, įskaitant kainos ar sąnaudų sudedamąsias dalis ir skaičiavimus <...>“.] 


	Pirkimo komisija, 2024-05-31 posėdyje (protokolo Nr. 10557) nustatė, kad Tiekėjo ir UAB „Gelmesta“[footnoteRef:12] (toliau – Gelmesta) pasiūlymų Pirkimui kainos yra neįprastai mažos ir nutarė kreiptis į šiuos Pirkimo dalyvius su prašymu pagrįsti neįprastai mažas pasiūlymų kainas. Pirkimo komisijos prašymai Tiekėjui[footnoteRef:13] ir Gelmestai[footnoteRef:14] pagrįsti neįprastai mažas kainas suformuluoti formaliai[footnoteRef:15], nenurodant, kaip ir kokius konkrečius pasiūlymo aspektus, kainos sudedamąsias dalis dalyviai turi pateikti, siekdami pagrįsti pasiūlymuose nurodytas neįprastai mažas kainas, nepaisant to, kad Tiekėjas pasiūlė Gelmesta gaminamus tetraedrus pigiau nei pats gamintojas. [12:  Juridinio asmens kodas 281324460.]  [13:  2024-05-31 CPV IS pranešimas Nr. 12577374.]  [14:  2024-05-31 CVP IS pranešimas Nr. 12577400.]  [15:  „<...> Komisija, vadovaudamasi VPĮ 57 str. 2 d. ir pirkimo sąlygų 11.6 p. įtvirtintomis nuostatomis, kreipiasi į UAB „Taiklu“ su prašymu <...> pagrįsti neįprastai mažą kainą 1 pirkimo dalyje <...>“, „<...> Komisija, vadovaudamasi VPĮ 57 str. 2 d. ir pirkimo sąlygų 11.6 p. įtvirtintomis nuostatomis, kreipiasi į UAB „Gelmesta“ su prašymu <...> pagrįsti neįprastai mažą kainą 1 ir 2 pirkimo dalyse <...>“.] 

VPT atkreipia dėmesį, kad tik gavusi Pirkimo dalyvio UAB „Tilsta“ pretenziją[footnoteRef:16] (toliau – Pretenzija), Pirkimo komisija kreipėsi į Tiekėją[footnoteRef:17] ir Gelmestą[footnoteRef:18] su prašymu pateikti detalesnį prekių kainų išskaidymą. Atsižvelgdami į šį prašymą, Pirkimo dalyviai detalizavo siūlomų tetraedrų[footnoteRef:19] sudėtinių dalių kainas. Pirkimo komisija, 2024-06-14 posėdyje (protokolo Nr. 10742) (toliau – Posėdis) išnagrinėjusi pretenziją, ją atmetė, be kita ko, pažymėdama, kad: „<...> UAB „Taiklu“ ne visos siūlomos prekių sudedamosios dalys yra to paties gamintojo kaip UAB „Gelmesta“ bei nurodė jog: „<...> Atkreiptinas dėmesys, kad UAB „Gelmesta“ siūlomų tų pačių, to paties gamintojo prekių kaina yra mažesnė nei UAB „Taiklu“ siūloma prekių kaina <...> “ (toliau – Sprendimo dėl pretenzijos dalis). [16:  2024-06-14 CVP IS pranešimas Nr. 12618731.]  [17:  2024-06-14, 16:14 CVP IS pranešimas Nr. 12620138.]  [18:  2026-06-14 ,14:42 CVP IS pranešimas Nr. 12619512.]  [19:  remiantis Pirkimo techninės specifikacijos 2.10 punktu, 6 vnt. tetraedrų komplektuojami su ne mažiau kaip:1. 20 metrų plieninio lyno; 2. 8 vnt. užspaudėjų; 3. 32 vnt. veržeklių.] 

VPT pastebi, kad Tiekėjas tetraedrų[footnoteRef:20] kainos (693 369,00 Eur be PVM) detalizavime[footnoteRef:21] nurodė, kad ji susideda iš:  [20:  3240 vienetų. ]  [21:  2024-06-14, 17:33 CPV IS pranešimas Nr. 12620327.] 

	„1. Tetraedras, (Gelmesta)
	598201

	2. Plieninis lynas (sąmatoje vertintas Certex) –
	74000

	3. Užspaudėjai
	10800

	4. Veržekliai -
	10368

	 
	693369“, 



o patikslintame detalizavime[footnoteRef:22] nurodė tetraedrų sudedamųjų dalių kainas: [22:  2024-06-17 CVP IS pranešimas Nr. 12623389.] 

	„1. Tetraedras, 
	601020

	2. Plieninis lynas (certex)
	71181

	3. Užspaudėjai 
	10800

	4. Veržekliai - 
	10368


                                            693369“, 
tuo tarpu VPT prašymu pateikti informaciją, susijusią su Tiekėjo ir Gelmesta bei tetraedrų komplektuojamąsias dalis Tiekėjui teikusių ūkio subjektų tarpusavio komunikaciją (įskaitant komercinius pasiūlymus, el. susirašinėjimą ir kainodaros derinimą), Tiekėjas nurodė[footnoteRef:23], kad: „<...> Tetraedrai buvo įsigyti iš gamintojo UAB „Gelmesta“ pagal tarp šalių sudarytą pirkimo – pardavimo sutartį, 20240612/01 <...>“ - (toliau – Tetraedrų sutartis). Tiekėjas taip pat pateikė informaciją, kad: „<...> Suderintas ir patvirtintas lynas buvo<...>, o šios prekės buvo įsigytos iš prekių gamintojo atstovo <...>  (toliau – Lyno sutartis). [23:  VPT 2026-07-22 gautas raštas, VPT reg. Nr. 3S-1999. ] 

VPT prašymu paaiškinti[footnoteRef:24], ar Logistikos valdybos vadovybė, vertindama Tiekėjo ir Gelmesta pasiūlymų kainas Pirkimui ir spręsdama kreiptis į šiuos Pirkimo dalyvius dėl neįprastai mažos kainos pagrindimo, pastebėjo, kad Tiekėjas pasiūlė Gelmesta gaminamus tetraedrus pigiau nei pats gamintojas, ir kodėl nereikalavo Tiekėjo pagrįsti konkrečių pasiūlymo kainos sudedamųjų dalių ir skaičiavimų, o  apsiribojo formaliu prašymu pagrįsti neįprastai mažą pasiūlymų kainą, šio prašymo nedetalizuodama, Logistikos valdybos vadovybė nurodė[footnoteRef:25], jog: „<...> Pažymėtina, kad tiekėjai pasiūlymuose nurodė, kokių gamintojų prekės yra siūlomos, o komisija, vertindama pasiūlymus, matė šią informaciją <...>“, tačiau nepateikė jokio paaiškinimo, kodėl, esant tokioms aplinkybėms, Pirkimo komisija nereikalavo Pirkimo dalyvių pagrįsti konkrečių pasiūlymų kainos sudedamųjų dalių ir skaičiavimų. [24:  VPT 2026-07-07 raštas Nr. 4S-951.]  [25:  Logistikos valdybos vadovybės 2026-08-31 raštas Nr. S-326.] 

VPT, atsižvelgdama į Lyno sutartyje nurodytą Tiekėjo įsigyto lyno kainą, taip pat pastebi, jog  Tiekėjo kainos detalizavimuose nurodyta lyno kaina nesutampa su Lyno sutartyje nurodyta faktine šio lyno įsigijimo kaina, todėl kyla abejonių dėl neįprastai mažos kainos pagrindimui pateiktų duomenų tikslumo ir patikimumo
Apibendrindama tai, kas nurodyta pirmiau, VPT sprendžia, kad Pirkimo komisija netinkamai taikė neįprastai mažos pasiūlytos kainos tikrinimo institutą, savo prašymus pagrįsti neįprastai mažas Pirkimo pasiūlymų kainas suformulavo  neatsižvelgiant į aplinkybes, kurios objektyviai kėlė abejonių dėl pasiūlytų kainų pagrįstumo, be kita ko, nenurodant, kaip ir kokius konkrečius pasiūlymo aspektus, kainos sudedamąsias dalis Pirkimo dalyviai turi pagrįsti. Tuo Logistikos valdybos vadovybė pažeidė VPĮ 57 straipsnio 2 dalies reikalavimus.
Be to, atsižvelgdama į Tiekėjo siūlomų tetraedrų kainos detalizavimo (2024-06-14, 17:33), patikslinto detalizavimo (2024-06-17), į Pirkimo komisijos atsakymo Pretenziją pateikusiam Pirkimo dalyviui (2024-06-14, 17:00)[footnoteRef:26] datas ir laiką bei į Gelmesta siūlomų tetraedrų kainos detalizavime[footnoteRef:27] pateiktą informaciją apie tetraedrų kainą (599 400 Eur be PVM), VPT nustatė, kad Pirkimo komisija, pagal Posėdžio metu turimą informaciją, negalėjo objektyviai nurodyti Sprendimo dėl pretenzijos dalyje pateiktos informacijos, nes nežinojo (kadangi Tiekėjas dar nebuvo pateikęs atsakymo) Tiekėjo siūlomų tetraedrų kainos detalizavimo, be kita ko, ir po Pirkimo komisijos atsakymo į pretenziją, 2024-06-14, 17:33 val. Tiekėjo pateikta tetraedrų kainos detalizacija rodė, kad jo pasiūlytų tetraedrų kaina yra mažesnė, nei UAB „Gelmesta“ pasiūlyta kaina. Tuo Logistikos valdybos vadovybė pažeidė VPĮ 17 straipsnio 1 dalyje įtvirtintą skaidrumo principą.  [26:  2024-06-14, 17:00 CVP IS pranešimas Nr. 12620263.]  [27:  2024-06-14 CVP IS pranešimas Nr. 12620007.] 


	1.
	VPĮ 17 straipsnio 1 dalis[footnoteRef:28] [28:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.] 


	VPT skaičiavimu, Tiekėjo pasiūlyme nurodytas prekių pristatymo terminas[footnoteRef:29] baigėsi 2025 m. kovo 23 d., prekės buvo pristatomos ir vėluojant[footnoteRef:30], tačiau Logistikos valdybos vadovybė VPT nurodė[footnoteRef:31], kad: „<...> sutarties šalys tinkamai vykdė savo pareigas. Netesybos ir (ar) kitos priemonės taikomos nebuvo <...>“. [29:  270 dienų nuo Sutarties sudarymo 2024 m. birželio 26 d.]  [30:  pavyzdžiui:, 2025-03-28 perdavimo-priėmimo aktas Nr. TVL-27 (prekių priėmimas vyko 2025-03-24), 2025-03-28 prekių perdavimo-priėmimo aktas Nr. TVL-28 (prekių priėmimas vyko 2025-03-25), 2025-04-25 prekių perdavimo-priėmimo aktas Nr. TVL-50 (prekių priėmimas vyko 2025-04-17), 2025-04-25 prekių perdavimo-priėmimo aktas Nr. TVL-54 (prekių priėmimas vyko 2024-04-23), 2025-04-25 prekių perdavimo-priėmimo aktas Nr. TVL-56 (prekių priėmimas vyko 2025-04-23), VPT taip pat pastebi, kad prekių perdavimo-priėmimo aktai nepasirašyti Prekių priėmimo komisijos narių L. L. ir M. M  bei jų kopijos nepatvirtintos Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl dokumentų rengimo taisyklių patvirtinimo“, 36 punkte nustatyta tvarka, tačiau Logistikos valdybos vadovybės pateiktos VPT kaip dokumentai įrodantys Sutarties įvykdymo faktą..]  [31:  Logistikos valdybos vadovybės 2026-06-18 raštas Nr. S-234.] 

VPT vertinimu, Tiekėjo vėlavimas pristatyti prekes pagal Sutartį traktuotinas kaip esminis Sutarties pažeidimas pagal Sutarties Specialiųjų sąlygų 11.2.3 papunktį[footnoteRef:32], o nustačius esminį Sutarties pažeidimą, Sutartis turėjo būti nutraukta ir taikomos Sutarties Specialiųjų sąlygų 9.3 papunkčio[footnoteRef:33] sąlygos. [32:  „jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes daugiau nei 10 (dešimt) dienų Sutartyje nustatytas Prekių pristatymo terminas“.]  [33:  „Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5  procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte“.] 

VPT prašymu[footnoteRef:34] paaiškinti, kodėl Logistikos valdybos vadovybė Tiekėjo prekių pristatymo vėlavimo netraktavo esminiu Sutarties pažeidimu bei netaikė Sutartyje nustatytų priemonių, ši paaiškino[footnoteRef:35], kad: „<...>Pagal prekių pirkimo–padavimo sutarties specialiųjų sąlygų 10.1 punkto ir 10.1.3 papunktį „Sutartis galioja iki visiško prievolių įvykdymo kol bus išnaudota Pradinės Sutarties vertė, pristatytos visos prekės, bet Sutarties terminas negali būti ilgesnis kaip 10 (dešimt) mėnesių <...>“, t. y. argumentų nepateikė. [34:  VPT 2026-07-07 raštas Nr. 4S-951.]  [35:  Logistikos valdybos vadovybės 2026-08-31 raštas Nr. S-326.] 

Apibendrindama tai, kas nurodytą pirmiau, VPT sprendžia, kad Logistikos valdybos vadovybė, netaikydama Sutartyje numatytų sąlygų dėl esminio Sutarties pažeidimo (nenutraukdama Sutarties ir netaikydama baudos Tiekėjui) už Tiekėjo įsipareigojimų netinkamą vykdymą, neužtikrino tinkamos Sutarties vykdymo priežiūros bei sudarė galimybes neįtraukti Tiekėjo į „Nepatikimų tiekėjų sąrašą“, tuo pažeidė VPĮ 17 straipsnyje įtvirtintą skaidrumo principą. 



III dalis. Kiti nustatyti pažeidimai
	
	-
 


	
	



IV dalis. Sprendimas
	VPT konstatuoja, kad Logistikos valdybos vadovybė, vykdydama Pirkimo procedūras, pažeidė VPĮ 45 straipsnio 1 dalies 1 punkto, 57 straipsnio 2 dalies, 103 straipsnio 3 dalies reikalavimus ir VPĮ 17 straipsnio 1 dalyje įtvirtintą skaidrumo principą, o vykdydama Sutartį – VPĮ 17 straipsnio 1 dalyje įtvirtintą skaidrumo principą.
Kadangi Sutartis įvykdyta, VPT apsiriboja nurodytų pažeidimų konstatavimu.
Primintina, kad VPĮ ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:36] nustatytą administracinę atsakomybę. [36:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų“.] 

   



Pastabos
	1 . Logistikos valdybos vadovybė nurodė, kad Pirkimo komisijos narys, Pirkimo vykdymo metu turėjęs pirkimų specialisto pažymėjimą yra jos pirmininkas J. P, tačiau J. P nedalyvavo Pirkimo komisijos 2024-05-22 posėdyje[footnoteRef:37]. [37:  protokolo Nr. 10420.] 

2. Logistikos valdybos vadovybės teisinis statusas – biudžetinės įstaigos filialas. Tai reiškia, kad šis subjektas nėra savarankiška perkančioji organizacija pagal VPĮ 2 straipsnio 25 dalyje įtvirtintus kriterijus ir savarankiškai viešuosius pirkimus galėtų vykdyti, tik jeigu atitinka VPĮ 5 straipsnio 2 dalyje nustatytus reikalavimus.






Direktorius					                        Darius Vedrickas	



Biudžetinė įstaiga		Tel. +370 5 219 7001	Duomenys kaupiami ir saugomi 
Kareivių g. 1, LT-08351 Vilnius	                             El. p. info@vpt.lt                           Juridinių asmenų registre                  
http://www.vpt.lrv.lt                    	                                                         Kodas 188656261



image1.png




oleObject1.bin
[image: image1.png]






